Մարդու միայնակ ձայնը

«Մարդու միայնակ ձայնը» (), գեղարվեստական ֆիլմ, որը նկարահանել է ռեժիսոր Ալեքսանդր Սոկուրովը Յուրի Արաբովի սցենարով 1978 թվականին (էկրան է բարձրացել 1987 թվականին)։ Ֆիլմը նկարահանվել է ՎԳԻԿ-ի ուսումնական ստուդիայում և ինստիտուտի ղեկավարության կողմից դատապարտվել ոչնչացման։ Սակայն օպերատոր Յուրիզդիցկին գաղտնի փոխել է ժապավենը և այն հանել ՎԳԻԿ-ի ֆիլմապահոցից, ինչի շնորհիվ այն փրկվել է և ի վերջո էկրան է բարձրացել նկարահանումներից տասը տարի անց։ Ալեքսանդր Սոկուրովի և Յուրի Արաբովի դեբյուտային կինոնկարն է։

Ֆիլմի սցենարը ստեղծվել է Անդրեյ Պլատոնովի «Պոտուդան գետը», «Սրբազան մարդը» (), «Վարպետի ծագումը» () ստեղծագործությունների հիման վրա։

Սյուժե 
Կարմիրբանակային Նիկիտա Ֆիրսովը Ռուսաստանի հեռավոր նահանգից քաղաքացիական պատերազմի ավարտից հետո վերադառնում է տուն։ Պատերազմի սարսափներից հետո վերադառնալով կյանք՝ տղան սիրահարվում է բժշկական ինստիտուտի ուսանող Լյուբային։ Նիկիտան փորձում է ամեն ինչ անել Լյուբայի բարօրության համար։ Բարոյական, բայց շատ միայնակ մարդիկ դժվար ուղի են անցնում սիրո ճանապարհով։ Ֆիլմում տեսարան է հայտնվում Անդրեյ Պլատոնովի մեկ այլ ստեղծագործությունից՝ «Չևենգուր» վեպից․ դա ձկնորսի՝ Սաշա անունով տղայի հոր մահացու փորձի տեսարանն է, որի ընթացքում ձկնորսը կապում է իր ոտքերը և խեղդվում։ Ձկնորսի դերը խաղացել է ինքը՝ Սոկուրովը. կերպարը չի հայտնվում էկրանին, միայն լսվում է նրա ձայնը։

Դերերում 
 Անդրեյ Գրադով – Նիկիտա, կարմիրբանակային
 Տատյանա Գորյաչևա – Լյուբա
 Վլադիմիր Դեգտյարյով – Նիկիտայի հայրը
 Նիկոլայ Կոչեգարով – գրանցման գրասենյակում աշխատող (նորամուտը կինոյում)
 Սերգեյ Շուկայլո – երիտասարդ վանական
 Վլադիմիր Գլադիշև – ձկնորս
 Լյուդմիլա Յակովլևա – Լյուբայի մայրը
 Իվան Նեգանով – շուկայի պահակ
 Եվգենիա Վոլկովա – պահակ
 Իրինա Ժուրավլյովա – Ժենյա, Լյուբայի ընկերուհին
 Դմիտրի Իվանովիչ (Ալեքսանդր Նիկոլաևիչ Սոկուրովի ձայնը կադրից դուրս)

Նկարահանող խումբ 
 Ռեժիսոր՝ Ալեքսանդր Սոկուրով
 Սցենարիստ՝ Յուրի Արաբով
 Օպերատոր՝ Սերգեյ Յուրիզդիցկի
 Նկարիչներ՝ Վ. Լեբեդև, Լուցիա Լոչմելե
 Երաժշտություն Քշիշտոֆ Պենդերեցկու, Օտմար Նուսիոյի, Ա. Բուրդովի, Գ. Սոմերսի ստեղծագործություններից (դիրիժոր՝ Գենադի Նիկոլաևիչ Ռոժդեստվենսկի)
 Հնչյունային օպերատոր՝ Իրինա Ժուրավլյովա
 Մոնտաժող՝ Լիդիա Սեմյոնովա

Մրցանակներ 
 Լենինգրադի կինոակումբների մրցանակ «Լենինգրադի երիտասարդ կինո» կինոփառատոնում (1987)
 «Բրոնզե ընձառյուծ» գրան պրի Լոկառնոյի 40-րդ  միջազգային կինոփառատոնում, Շվեյցարիա (1987)
 Դիպլոմ Տորոնտոյի և Օնտարիոյի փառատոններում, Կանադա (1988)

Ծանոթագրություններ

Գրականություն

Արտաքին հղումներ 
 Ֆիլմը YouTube-ում

Խորհրդային դրամա ֆիլմեր
Ալեքսանդր Սոկուրովի ֆիլմեր
1987 ֆիլմեր
«Լենֆիլմ» ստուդիայի ֆիլմեր
Ռուսական դրամա ֆիլմեր
Ռուսերեն ֆիլմեր
Խորհրդային ֆիլմեր